Fis-6 ta' Diċembru 2016, il-Kunsill adotta deċiżjoni li tipprovdi €200 miljun f' assistenza makrofinanzjarja lill-Ġordan, bħala għajnuna biex jiġu koperti l-ħtiġijiet tal-bilanċ tal-pagamenti tiegħu. L-assistenza tal-UE ser tgħin l-istabbilizzazzjoni ekonomika tal-pajjiż u ser tappoġġa aġenda ta' riforma sostantiva. Din ser tissupplimenta r- riżorsi pprovduti mill-FMI , li qed jiddiskuti programm ġdid ta' appoġġ mal-Ġordan. Il-flus ser ikunu disponibbli għal sentejn u nofs. Dawn ser jingħataw fil-forma ta' self, li għandu jingħata f' żewġ pagamenti b'maturità medja massima ta' 15-il sena. Fid-dawl tal-isfidi li jiffaċċa l-Ġordan biex jospita aktar minn 1.3 miljun refuġjat Sirjan , il-Kummissjoni ser, jekk ikun xieraq, tagħmel proposta fl-2017 biex testendi u żżid l-assistenza finanzjarja. Kondizzjonalità L-assistenza ser tkun soġġetta għal memorandum ta' qbil (MtQ), li l-Ġordan għandu jilħaq qbil dwaru mal-Kummissjoni. Il-MtQ ser jistabbilixxi kondizzjonijiet finanzjarji u ta' politika ekonomika, li jiffukaw fuq ir-riformi strutturali u finanzi pubbliċi sodi. Ser jinkludi wkoll skeda ta' żmien għat-twettiq ta' dawk il-kondizzjonijiet. Prekondizzjoni għall-għoti tal-assistenza ser tkun li l-Ġordan jirrispetta mekkaniżmi demokratiċi effettivi, li jinkludu . Għandu wkoll jirrispetta l-i u jiggarantixxi r-rispett għad- drittijiet tal-bniedem Il-Kummissjoni u s-Servizz Ewropew għall-Azzjoni Esterna ser jagħmlu monitoraġġ biex jaraw li din il-prekondizzjoni tkun irrispettata kemm iddum l-assistenza makrofinanzjarja. Adozzjoni Id-deċiżjoni ġiet adottata mingħajr diskussjoni f'laqgħa tal-Kunsill Impjiegi, Politika Soċjali, Saħħa u Affarijiet tal-Konsumatur. Intlaħaq qbil mal- Parlament Ewropew fis-27 ta' Ottubru 2016. Il-Parlament approva t-test maqbul fl-ewwel qari fl-24 ta' Novembru 2016. Deċiżjoni ta' Diċembru 2016 li tingħata assistenza makrofinanzjarja lill-Ġordan Ara l-paġna tal-laqgħa